hu en hu hu sl sl sl cs hu sl en cs en hu sl sl sl pl hu hu hu hu hu hu hu hu hu da hu hu hu hu hu hu hu hu gl en hu en hu hu hu hu hu hu hu gl en hu hu hu hu hu hu en hu hu gl en hu hu hu hu hu hu hu hu hu gl en hu hu hu hu hu es en hu hu hu hu hu es en hu hu hu hu hu hu hu hu gl en hu hu hu hu hu en hu gl en hu hu hu hu en hu hu gl en hu hu hu hu hu hu es en hu hu hu hu hu hu hu hu gl en hu hu hu en hu hu hu hu hu gl en hu hu hu hu hu hu hu hu hu hu hu es en hu hu hu hu hu hu hu hu gl en hu hu hu hu hu pl en hu hu gl en hu hu hu hu hu hu hu hu hu es en hu hu hu hu hu pl en hu hu hu hu es en hu hu hu hu hu hu es en hu hu hu hu hu hu es en hu hu hu hu hu es en hu hu hu hu hu hu hu hu hu gl en hu nb fi hu hu hu hu hu
HVG-ORAC kiadványok | Eljárásjogi Szemle
Az ORAC Kiadó teljes kínálatát ide kattintva tekintheti meg.
A polgári perrendtartás és a kapcsolódó jogszabályok
Szerzők: Bacher Gusztáv; Baranyi Bertold; Bodoki Gábor; Böszörményiné Kovács Katalin; Burai-Kovács János; Döme Attila; Ébner Vilmos; Éless Tamás; Faludi Gábor; Farkas Attila; Goldea Zsuzsanna; Aleku Mónika; Harsági Viktória; Juhász Csaba; Juhász László; Juhász Linda; Kapa Mátyás; Káposznyák Aliz; Király Miklós; Köblös Adél; Kövesné Kósa Zsuzsanna; Kőrös András; Lázár-Kocsis Edina; Légrádi István; Máté Viktor; Mikó Ádám; Okányi Zsolt; Orosz Árpád; Osztovits András; Paksi Gábor; Parlagi Mátyás; Prokopovitsch László; Rádonyi Dénes; Rák Viktor; Reviczky Renáta; Ribai Csilla; Simon Károly László;  Szabó Sarolta Édua; Szécsényi-Nagy Kristóf; Szőcs Tibor; Tálné Molnár Erika; Timár Kinga; Tóth Ádám; Varga István; Virág Csaba; Völcsey Balázs; Zaicsek Károly
„Jó szívvel és teljes szakmai meggyőződésemmel ajánlom a polgári perjog területén tevékenykedő kollégáknak és minden, minőségi törvénymagyarázattal dolgozni kívánó jogásznak a HVG-ORAC Kiadó háromkötetes Pp.-kommentárját. Az új Pp. megalkotásának előkészítésében meghatározó szerepet vállalt személyekből álló szerzői kör – személyes tapasztalataim alapján – a legmagasabb szakmai minőséget garantálja.”
Prof. em. Dr. Németh János,
a Polgári Perjogi Kodifikációs Főbizottság elnöke,
Könyvünk az új Pp. szabályainak magyarázatát tartalmazza első kézből, a törvény előkészítését az első pillanattól meghatározóan befolyásoló kodifikációs téma- és munkabizottsági elnökök és tagok tollából. A kommentárban minden témakört olyan szakértő ismertet, akinek az a szűken vett szakterülete. A szerzői csapatot szerkesztőként Varga István tanszékvezető egyetemi tanár (ELTE ÁJK Polgári Eljárásjogi Tanszék), ügyvéd, a Polgári Perjogi Kodifikációs Főbizottság tudományos titkára irányította.
A szerzők célja, hogy tudományosan megalapozott, de elsősorban a mindennapi gyakorlati jogalkalmazói igényeknek megfelelő kommentár szülessen. Az első és a második kötet szakaszonként haladva ismerteti az új Pp. szabályait. A harmadik kötet a Pp.-n kívüli magyar jogszabályokat (kiemelten a választottbírósági eljárást), valamint a nemzetközi és uniós normákat (jogsegély-szerződéseket, joghatósági- és jogsegély-rendeleteket, valamint a sui generis európai uniós eljárásokat) dolgozza fel.
A bírósági végrehajtásról szóló törvény és a kapcsolódó jogszabályok kommentárja
Magyarázatok a magyar, uniós és nemzetközi jogi végrehajtási rendelkezésekhez
Szerzők: Gelencsér Dániel; Harter Mária; Kiss Nikolett; Lukács Tamás; Martonovics Bernadett; Muzsalyi Róbert; Pomeisl András; Rák Viktor; Schadl György; Szécsényi-Nagy Kristóf; Turbucz Zoltán; Udvary Sándor
Szerkesztők: Gelencsér Dániel; Udvary Sándor
Könyvünk a végrehajtási jog részletes magyarázatát tartalmazza, a korábban megjelent kommentárokhoz képest mélyrehatóbb feldolgozását és szélesebb körű áttekintését adva a jogalkalmazás számára jelentős magyar, uniós és nemzetközi végrehajtási jogi rendelkezéseknek. A klasszikusnak mondható törvénymagyarázatok mellett a kötet a gyakorlat igényeire reagálva egyedülálló részletességgel dolgozza fel például a közjegyzői okiratok vagy a külföldi választottbírósági ítéletek végrehajtásának egyes kérdéseit.
A szerzők 2022. augusztus 1-jei időállapot szerint készítették el magyarázataikat, következésképpen a kötetben már megtalálható egyebek mellett a Szabályozott Tevékenységek Felügyeleti Hatósága (SZTFH) elnöke rendeleteinek, illetve az állam által törvényes öröklés útján megszerzett vagyontárgy értékesítésével kapcsolatos különös végrehajtási jogi rendelkezések magyarázata is. A könyv egy extra fejezetet is tartalmaz: Magyarországon elsőként – külföldi mintára – cikkről cikkre haladva mutatja be az európai számlazárolási rendelet szabályait.
A kötet a végrehajtási jog területén tevékenykedő, nagy tapasztalattal rendelkező szakemberek munkája. A szerzők célja az volt, hogy minden kérdést érintően elméleti szinten is megalapozott, a mindennapi gyakorlati jogalkalmazói igényeknek megfelelő kommentár készüljön el.
Beadványtervezetek az új Pp. minden eljárási cselekményéhez, összesen 388 iratminta
Szerzők: Belcsák Róbert Ferenc; Gelencsér Dániel; Kőrös András; László András Dániel; Orosz Árpád; Parlagi Mátyás; Reviczky Renáta; Turbucz Zoltán
A szerkesztő munkatársa: Gelencsér Dániel
Az új Pp. a professzionális pervitel megteremtése érdekében nagyban épít a polgári per szereplőinek aktív, szakszerű közreműködésére, a jogi képviselőkkel szemben a jelenleginél magasabb követelményeket állít fel. Az új törvény az eddiginél jóval bonyolultabb szabályozást vezet be, továbbá számos olyan – első ránézésre nehezen észlelhető – részletszabályt tartalmaz, amely megnehezíti a befogadható beadványok elkészítését. Az alapjaiban megváltozó jogi környezet a jogi képviselőket vélhetően komoly kihívások elé fogja állítani, melyek leküzdésében segítséget nyújthat ez a bírói, ügyvédi, közjegyzői és a tudományos szféra kiemelkedő képviselői által készített iratmintatár. A kötetet Varga István tanszékvezető egyetemi tanár, ügyvéd, a Polgári Perjogi Kodifikációs Főbizottság tudományos titkára szerkesztette.
A kézikönyv a megszokott iratmintatárakhoz képest részletesebben, a peres eljárás teljes folyamatát végigkövetve jeleníti meg az egyes iratmintákat. A szerzők figyelemmel voltak az új részletszabályokra is: minden minta a teljesség igényével tartalmazza az új Pp.-vel egy időben hatályba lépő, releváns változásokat, így például az új illeték-, illetve költségmentességi szabályokra történő hivatkozásokat. A határon átnyúló ügyek számának dinamikus növekedésére figyelemmel az összeállítás tartalmaz európai uniós, illetve nemzetközi jogi aktusok alapján készült mintákat is. A legjellemzőbb iratoknál – például a keresetlevélnél, fellebbezésnél – a kiadvány több alternatívát is kínál, emellett minden beadványhoz az új szabályok gyakorlati alkalmazását elősegítő gyorstáblázat is tartozik.
Beadványtervezetek a közjegyzői nemperes, a csőd- és a felszámolási, a bírósági nemperes és a bírósági végrehajtási eljárásokhoz, összesen 332 iratminta
Szerzők: Bacher Gusztáv; Belcsák Róbert; Bozsó Ildikó; Farkas Attila; Gáspár Mónika; Gelencsér Dániel; Jókúti András; Krajecz Laura; Makai Veronika; Maros-Szécsi Ildikó; Muzsalyi Róbert; Pulinka Mihály; Rádonyi Dénes; Reviczky Renáta; Selnicean László; Simon Károly László; Szajlai Kitti; Vuleta Csaba
Szerkesztők: Gelencsér Dániel; Reviczky Renáta
A Kiadó Az új Pp. iratmintatára kiadvány sikerén felbuzdulva vágott bele az ellenpárja, a polgári nemperes iratmintatár elkészítésébe. A kötet négy részben tartalmazza az egyes nemperes eljárásokhoz tartozó mintákat.
A közjegyzői nemperes eljárások mintáit élvonalbeli közjegyzők és közjegyzőhelyettesek készítették. Egyedülálló módon, szinte minden eljárási cselekményhez készültek minták az egyes közjegyzői nemperes eljárásokról szóló törvényben szabályozott eljárásokhoz, a hagyatéki eljáráshoz, a fizetési meghagyásos eljáráshoz, az európai fizetési meghagyásos eljáráshoz és a közjegyző előtt kezdeményezett végrehajtási eljáráshoz.
Kúriai és ítélőtáblai bírák, titkárok állították össze a csőd- és a felszámolási eljárással kapcsolatos mintákat.
Bírák, bírósági titkárok, ügyvédek és a szellemi alkotások jogában jártas gyakorlati szakemberek készítették a bírósági nemperes eljárásokhoz kapcsolódó mintákat. A feldolgozott eljárások: a bírósági nemperes eljárásokról szóló törvény szerinti és egyéb személyállapotot érintő vagy azzal összefüggő nemperes eljárások, zálogjoggal kapcsolatos nemperes eljárások, munkaügyi nemperes eljárások, szellemi alkotásokkal kapcsolatos eljárások, általános meghatalmazás nyilvántartásba vételével kapcsolatos nemperes eljárás, bírósági letéttel kapcsolatos nemperes eljárások, szakértő kirendelése nemperes eljárásban.
Ára: 15 000 Ft
Szakértői javaslat ‎az új polgári perrendtartás kodifikációjára
Szerkesztők: Varga István; Éless Tamás
A kötet az új polgári perrendtartás törvényszövegét megalapozó szakértői normaszöveg-javaslatokat tartalmazza szakértői magyarázatokkal. A Szakértői javaslat részletesen kidolgozza a polgári perjog összes szabályozási tárgyát és egyúttal immár javasolt törvényszöveg szintre ülteti át a Koncepcióban lefektetett főbb szabályozási irányokat és újításokat. Az egységes szemléletű, professzionális pervitelre alakított perrend, a törvényszéki általános hatáskör, a kollektív igényérvényesítés, az osztott perszerkezet a perfelvétellel és a percezúrával, az‎ állítási és bizonyítási szükséghelyzetek, a jogellenesen beszerzett bizonyítékok kezelése a bizonyítási eljárásban, a perorvoslati rendszer egyes részletszabályokon keresztül megvalósuló modernizálása, az aktualizált különleges peres szabályok, valamint az európai uniós, nemzetközi és nemperes eljárási szabályozók perrendi integrálása mind olyan szabályozási tartalmak, amelyeket már a meghatározó részében azonos szerzői kör a törvény Koncepcióját tudományosan megalapozó munkájukban javasoltak („Egy új polgári perrendtartás alapjai” HVG-ORAC, Budapest 2014).
Egy új polgári perrendtartás alapjai
Szerzők: Cserba Lajos; Döme Attila; Ébner Vilmos; Éless Tamás; Erőss Mónika; Goldea Zsuzsanna; Gyengéné Nagy Márta; Harsági Viktória; Haupt Egon; Juhász Edit; Kapa Mátyás; Kemenes István; Király Lilla; Kiss Gábor; Kovács Anikó; Köblös Adél; Légrádi István; Metzinger Péter; Nagy Adrienn; Németh János; Pákozdi Zita; Parlagi Mátyás; Pomeisl András; Pribula László; Reviczky Renáta; Simon Károly László; Szabó Imre; Szabó Péter; Szécsényi-Nagy Kristóf; Szőcs Tibor; Tamáné Nagy Erzsébet; Timár Kinga; Török Judit; Udvary Sándor; Varga Imre; Varga István; Virág Csaba; Vitvindics Mária; Zaicsek Károly
Szerkesztők: Németh János; Varga István
Az új polgári perrendtartás kodifikációjának előkészítése fontos mérföldkőhöz érkezett: lezárult a Kormány határozata által elrendelt előkészítő fázis, amelynek feladata az esetleges szabályozási irányok és lehetőségek tudományos igényű felmutatása volt. Az e munka során keletkezett és a polgári perjog valamennyi központi területét lefedő tanulmányokat egybegyűjtő kötet méltán tart igényt az eljárásjog iránt érdeklődő jogászok figyelmére.
Büntetőeljárási és büntetés-végrehajtási iratmintatár
Beadványtervezetek a büntető- és a büntetés-végrehajtási eljárásokhoz, összesen 263 iratminta
Szerzők: Bárándy Gergely; Békés Ádám; Domonyai Alexa; Gépész Tamás; Nagy Gábor Bálint; Szilágyi Nándor Imre
Szerkesztők: Bárándy Gergely; Békés Ádám
A szerkesztők munkatársai: Jung Noémi; Krekács Dóra
A 2017. évi büntetőeljárási törvény számos új jogintézményt vezetett be, amelyek kihívások elé állították a jogalkalmazókat. Az új jogintézmények – mint például az egyezség a beismerésről – új beadványtípusok megjelenését is generálták. Az első olyan iratmintatárat tarthatjuk a kezünkben, amely szinte teljeskörűen tartalmazza a büntetőeljárás és a büntetés-végrehajtás során a hatóságokhoz benyújtandó iratmintákat. A klasszikusnak tekinthető iratminták mellett olyan speciális területekhez is találhatók minták, mint a katonai büntetőjog, a pótmagánvádas vagy a strasbourgi bíróság előtti eljárás. A kötetben szereplő iratminták megfelelnek a 2021. január 1-jén hatályba lépett Be. novella rendelkezéseinek is.
Az iratmintatárat több évtizedes gyakorlati tapasztalattal és elméleti háttérrel egyaránt rendelkező szerzők állították össze, akik egyúttal a büntetőeljárásban részt vevő hivatásrendeket is képviselik. Így a szerzők közt van kúriai bíró, legfőbb ügyészségi ügyész, büntetés-végrehajtási bíró, ügyvédek, szakmai lektorként pedig az Országos Rendőr-főkapitányság alezredese, valamint egy volt katonai ügyész dandártábornok. Ezért a kötetben szereplő iratminták alapján olyan beadványok készíthetők el, amelyek nem csupán szakmai szempontból megfelelők és retorikájukat, terminológiájukat tekintve pontosak, de a címzett hatóságok elvárásainak is megfelelnek. A kiadvány célja, hogy segítséget nyújtson mind a szakmát jól ismerő ügyvédi kar tagjainak, mind a jogban járatlanabb, a büntetőeljárásban vagy a büntetés-végrehajtás során ügyeiket ügyvédi segítség nélkül intéző jogkereső állampolgároknak.
Ára: 15 000 Ft
A nemzetközi magánjogról szóló törvény kommentárja
Szerzők: Bán Dániel; Bereczki Ildikó; Boreczki Szabolcs; Boros Zsuzsa; Bóka János; Burián László; Csehi Zoltán; Csöndes Mónika; Erdős István; Gombos Katalin; Horváth Bence; Király Miklós; Nagy Csongor István; Nemessányi Zoltán; Németh Ildikó; Osztovits András; Raffai Katalin; Somssich Réka; Szabados Tamás; Szabó Sarolta; Szőcs Tibor; Vékás Lajos
Szerkesztők: Nemessányi Zoltán; Osztovits András
2018. január 1-jén hatályba lépett a nemzetközi magánjogról szóló 2017. évi XXVIII. törvény (Nmjtv.), amely a korábbi 1979. évi 13. törvényerejű rendeletet (Nmjtvr.) váltotta fel. A hamarosan megjelenő kommentár célja, hogy az új Nmjtv. alapján irányt mutasson a nemzetközi magánjogi tényállású ügyekben a gyakorló jogászok számára. A kötet paragrafusonként haladva elemzi a normaszöveget, egyúttal kitér arra, hogy a kodifikáció során milyen koncepcionális elképzelések mentén került a normaszöveg megfogalmazásra, milyen EU jogforrások kapcsolódnak az adott szabályhoz, valamint a jogirodalmi álláspontokat ismertetésére is.
Ára: 10 000 Ft
Nemzetközi magánjogi rendeletek az Európai Unió Bírósága gyakorlatában
Szerzők: Bán Dániel; Bereczki Ildikó; Boreczki Szabolcs; Burián László; Czellecz Botond; Császár Mátyás; Csöndes Mónika; Erdős István; Fabók Zoltán; Glavanits Judit; Gombos Katalin; Hajnal Zsolt; Király Miklós; Kovács Bálint; Kurucz Mária; Metzinger Péter; Molnár István János; Nagy Csongor István; Nemessányi Zoltán; Ninauszné Bartók Ágnes; Osztovits András; Palásti Gábor; Somssich Réka; Szabados Tamás; Szabó Sarolta; Szőcs Tibor; Vékás Lajos
Szerkesztők: Vékás Lajos; Osztovits András; Nemessányi Zoltán
2018. január 1-jén hatályba lépett a nemzetközi magánjogról szóló 2017. évi XXVIII. törvény, amelyhez e kötet előzményeként klasszikus felépítésű, paragrafusonként szerkesztett magyarázatokat tartalmazó kommentár jelent meg 2020-ban. A kommentár nem fogja át a Magyarországon hatályos nemzetközi magánjogot, mert jelentős körben nem a törvény, hanem az Európai Unió közvetlenül alkalmazandó rendeletei alapján kerül sor a felmerülő joghatósági kérdések megválaszolására, a nemzetközi jogszabály-összeütközések feloldására, az alkalmazandó jog meghatározására, a külföldi ítéletek elismerésére és végrehajtására. Az átfogó kommentár ikerpárjaként ennek a kötetnek a tanulmányai dolgozzák fel a nemzetközi magánjogi tárgyú európai uniós rendeletek gyakorlatát az Európai Bíróság ítéletei alapján.
A kötet az ítéletek tudományos igényű, egyben a gyakorlatra orientált elemző feldolgozásait tartalmazza, célközönsége a nemzetközi magánjogot értő jogászok köre. A tanulmányok bemutatják az uniós rendeleti szabályozást és az ahhoz kapcsolódó korábbi európai bírósági gyakorlatot, az adott ügyben lezajlott tagállami alapeljárást és az abban felmerült jogkérdéseket, összefoglalják a főtanácsnok indítványát, a bírósági döntés rendelkező részét (ratio decidendi) és jogi indokait. Ezt követően a szerző kifejti elemző, kritikai megállapításait, ismerteti a bel- és külföldi szakirodalmi álláspontokat és végül értékeli az ítélet jelentőségét.
Ára: 9 000 Ft
Az új nemzetközi magánjogi törvény alapjai
Szerzők: Bán Dániel; Bereczki Ildikó; Berke Barna; Bóka János; Burián László; Csehi Zoltán; Csöndes Mónika; Erdős István; Gombos Katalin; Király Miklós; Martonyi János; Nemessányi Zoltán; Palásti Gábor; Somssich Réka; Szabados Tamás; Szabó Sarolta; Szőcs Tibor; Vékás Lajos
Szerkesztők: Berke Barna; Nemessányi Zoltán
A kötet azokat a tanulmányokat tartalmazza, amelyeket az új nemzetközi magánjogi törvény előkészítésében közreműködő jogtudósok, elismert gyakorlati szaktekintélyek, a különböző hivatásrendek képviselői a kodifikációs előmunkálatok során készítettek.
Kommentár a gyakorlat számára – Harmadik kiadás
Szerzők: Akácz József; Belegi József; Belovics Ervin; Csák Zsolt; Czine Ágnes; Kónya István; Láng László; Márki Zoltán; Mészár Róza; Molnár Gábor Miklós; Soós László
Kiadónk 2018 nyarán jelentette meg a kommentár új kiadását, amely immár a 2017. évi büntetőeljárási törvényt (a 2017. évi XC. törvényt) dolgozza fel.
Kiadványunk megbízható segítséget nyújt a jogalkalmazók számára a büntetőeljárással kapcsolatos rendelkezések helyes és egységes értelmezéséhez. A kommentár fókuszában a büntetőeljárási jog bírói gyakorlata áll, különös tekintettel a Kúria (Legfelsőbb Bíróság) Büntető Kollégiumának iránymutató jelentőségű testületi döntéseire, kollégiumi véleményeire és lényeges eseti döntéseire. A szerzők a megfelelő helyeken utalnak a büntetőeljáráshoz kapcsolódó más jogszabályok rendelkezéseire is.
A kiadvány műfaja „bírói kommentár”, szerzői kúriai bírák, valamint néhány különös szakmai ismeretet igénylő témakör (például nyomozás, vádemelés) esetében pedig a Legfőbb Ügyészség két vezető ügyésze.
Ára: 32 000 Ft
A büntetőeljárási törvény magyarázata
Az új, 2017. évi büntetőeljárási törvény magyarázata a kodifikációs bizottság korábbi tagjaitól
Szerkesztők: Belovics Ervin; Erdei Árpád
Szerzők: Bánáti János; Belegi József; Belovics Ervin; Erdei Árpád; Farkas Ákos; Kónya István
A büntető anyagi jog és a büntetés-végrehajtási jog megújítását követően az azokat összekötő láncszem, a büntetőeljárási jog új alapokra helyezése is szükségessé vált. Az eljárások időszerű befejezése, valamint a büntető igazságszolgáltatás hatékony működése iránti társadalmi igény mellett az újrakodifikálást az is indokolta, hogy az elfogadása óta több mint száz módosításon átesett 1998. évi XIX. törvény időközben jelentős mértékben inkoherenssé vált.
A 2017. június 13-án elfogadott új büntetőeljárási törvény (2017. évi XC. törvény) magyarázatára vállalkoztak a kodifikáció indulásakor meghatározó szerepet betöltő Kodifikációs Bizottság elnöke és tagjai: Bánáti János büntetőügyvéd, a Magyar Ügyvédi Kamara elnöke; Belovics Ervin, a legfőbb ügyész büntetőjogi helyettese, tanszékvezető egyetemi tanár; Erdei Árpád professor emeritus; Farkas Ákos intézetigazgató egyetemi tanár; valamint Kónya István büntetőbíró, a Kúria elnökhelyettese. A szerzői csapat további tagja Belegi József, a Kúria nyugalmazott tanácselnöke.
Az új kódex a büntetőeljárás minden szakaszában, valamint számos jogintézménye vonatkozásában lényeges, több esetben koncepcionális újdonságokat vezet be. A kézikönyv gyakorlati útmutatást nyújt a jövőbeni szabályozásról a tárgyalótermekben megforduló valamennyi jogászi hivatásrend tagjai számára, ugyanakkor szerzői kiemelt hangsúlyt fektetnek a magyarázatok tudományos megalapozottságára is.
Ára: 15 000 Ft
Büntető eljárásjog – Az új büntetőeljárási törvény (2017. évi XC. törvény) tankönyve, 2020. szeptemberi kiadás
Szerzők: Belovics Ervin; Tóth Mihály
Az ötödik kiadás előszava:
A tankönyv előző kiadásának megjelenése után néhány hónappal felgyorsultak az események.
A tudományos tanácskozások és a jogalkalmazói tapasztalatok alapján már korábban világossá vált, hogy az új büntetőeljárási törvény helyenként kiegészítésre, pontosításra, korrekcióra szorul. Az ennek jegyében készülő átfogó novella egyeztetése időszakában azonban az egész világot megrázó vírushelyzet előbb átmeneti eljárási szabályok megalkotását tette szükségessé [a veszélyhelyzet ideje alatt érvényesülő egyes eljárásjogi intézkedésekről szóló 74/2020. (III. 31.) Korm. rendelettel], melyek jelentős része 2020 végéig hatályban marad (2020. évi LVIII. törvény a veszélyhelyzet megszűnésével összefüggő átmeneti szabályokról és a járványügyi készültségről). E törvény ugyanakkor egyes, részben a válsághelyzet kapcsán már korábban alkalmazott rendelkezések, részben néhány további előírás tekintetében a Be.-t 2020. június 18. napjától – nem csak átmeneti jelleggel – módosította is. Emellett ez év áprilisától ugyancsak érint büntetőeljárási szabályokat a még tavaly elfogadott, az ítélkezés új alapokra helyezett elvi irányítása, a jogegység erősítése, a „korlátozott precedensjog” bevezetése jegyében megalkotott 2019. évi CXXVII. törvény. Az eredetileg tervezett, átfogó módosítást tartalmazó 2020. évi XLIII. törvény elfogadására 2020. május 19-én került sor. A novella a jövő év elejétől a büntetőeljárási törvényen kívül számos más kapcsolódó törvényt is kiegészít, illetve a megváltozott igényekhez igazít.
E nem könnyen követhető és sokszor terjedelmes változások folytán az alig több mint kétéves büntetőeljárási törvény előírásai számos helyen átalakultak.
Elengedhetetlenné vált ezért, hogy az egyetemi hallgatók és a szakma igényeinek is megfelelően a 2021. január 1-jei helyzet szerint aktualizáljuk a tankönyvet.
Kommentár a gyakorlat számára – Harmadik kiadás
A szerkesztő munkatársa: Gelencsér Dániel
Szerzők: Bartal Géza; Cseh Attila; Döme Attila; Farkas Attila; Gelencsér Dániel; Hajdu Edit; Harter Mária; Havasi Péter; Jójárt Eszter; Kiss Gábor; Kövesné Kósa Zsuzsanna; Makai Katalin; Mészárosné Szabó Zsuzsanna; Orosz Árpád; Osztovits András; Petrik Ferenc; Puskás Péter; Simonné Gombos Katalin; Tallián Blanka; Tamáné Nagy Erzsébet; Török Judit; Varga Edit
A Kúria munkatársai – kúriai tanácselnökök, bírák és főtanácsadók – az új polgári perrendtartási törvény elfogadása kapcsán egy „bírói kommentár” megírására vállalkoztak. A kommentár készítésekor azt a kettős feladatot tűzték ki, hogy egyfelől elemezzék, hogy a régi Pp.-hez tartozó bírói gyakorlat mennyiben alkalmazható az új Pp. hatálya alatt indult eljárásokban is, másfelől megvilágítsák azt, hogy az új Pp. meglehetősen bonyolult rendszerében az egyes rendelkezések miként függenek össze egymással és a kapcsolódó jogszabályok rendelkezéseivel.
A „bírói kommentár” szerzői – köztük a Kúria Polgári Kollégiumában a polgári eljárásjogi terület szakmai vezetője – tehát nem a Pp. új jogintézményeinek részletező, az elméleti hátteret is összefoglaló bemutatását vállalják. Amit vállalnak, az alcímből is következően az, hogy a joggyakorlat által formált „élő” polgári eljárásjogról nyújtanak útmutatást.
Ára: 28 000 Ft
A közigazgatási eljárás szabályai I-II.
Kommentár a gyakorlat számára – Negyedik kiadás
Szerzők: Hajas Barnabás; Horváth E. Írisz; Huszárné Oláh Éva; Kalas Tibor; Kárpáti Magdolna; Kurucz Krisztina; Lapsánszky András; Marosi Ildikó; Márton Gizella; Mudráné Láng Erzsébet; Petrik Ferenc; Rothermel Erika; Sugár Tamás; Tóth Kincső
Lektorok: Dán Judit; Naszladi Georgina
Az Országgyűlés 2016. december 16-i ülésnapján elfogadta – a Ket.-et felváltó – az általános közigazgatási rendtartásról szóló 2016. évi CL. törvényt (Ákr.). A másik új eljárási kódex, a közigazgatási perrendtartás (Kp.) végleges elfogadása pedig 2017. február 21-én történt meg. A két törvény 2018. január 1-jén lépett hatályba. Kiadónk 2017. szeptember 21-én jelentette meg a kommentár új, negyedik kiadását (mely egyébként már tartalmazza a 2017. május 16-án elfogadott, az általános közigazgatási rendtartásról szóló törvény és a közigazgatási perrendtartásról szóló törvény hatálybalépésével összefüggő egyes törvények módosításáról szóló 2017. évi L. törvény rendelkezéseinek magyarázatát is).
A szerzői csapat gerincét a hagyományokhoz hűen most is a Kúria jelentős ítélkezési tapasztalattal és elméleti szakértelemmel egyaránt rendelkező közigazgatási bírái alkotják (köztük a Kúria Közigazgatási-Munkaügyi Kollégiumának vezetője), kiegészülve más közigazgatási szakemberekkel (az IM főosztályvezetőjével, az NMHH jogi igazgatójával, egy közigazgatási jogász alkotmánybíróval és egy egyetemi oktatóval). A kommentár szerkesztője ezúttal is Petrik Ferenc jogtudós, nyugalmazott kúriai kollégiumvezető.
Ára: 28 000 Ft
Az általános közigazgatási rendtartás magyarázata
A közigazgatási eljárás szabályai I.
Szerzők: Hajas Barnabás; Huszárné Oláh Éva; Kalas Tibor; Kárpáti Magdolna; Kurucz Krisztina; Lapsánszky András; Mudráné Láng Erzsébet; Petrik Ferenc; Rothermel Erika; Sugár Tamás
2018. január 1-jétől kell alkalmazni az általános közigazgatási rendtartásról szóló 2016. évi CL. törvényt, rövidítve az „Ákr.”-t. A Ket. helyébe lépő, annál közérthetőbb és tömörebb új kódex a valamennyi hatósági eljárásra vonatkozó közös szabályokat fekteti le. Alkalmazása a korábbiaktól eltérő, új megközelítést követel meg a közszolgálat szakembereitől, az ügyfelektől és képviselőiktől. Mindehhez kíván segítséget nyújtani ez a kötet az Ákr. rendelkezéseinek gyakorlatorientált magyarázatával, valamint a koncepcionális és a részletszabályokban megjelenő újdonságok ismertetésével.
A kommentár szerzői csapatának gerincét a Kúria közigazgatási bírái alkotják (köztük a Közigazgatási-Munkaügyi Kollégium vezetője), kiegészülve az új szabályozás előkészítésében fontos szerepet betöltő igazságügyi minisztériumi főosztályvezetővel és a Nemzeti Média- és Hírközlési Hatóság jogi igazgatójával. A kötet szerkesztője jogtudós, nyugalmazott legfelsőbb bírósági kollégiumvezető, lektora pedig az Igazságügyi Minisztérium Közigazgatási Eljárásjogi Kodifikációs Osztályának vezetője.
Az Ákr.-t még hatálybalépése előtt, továbbá a kapcsolódó jogszabályokat módosította a 2017. május 16-án elfogadott 2017. évi L. törvény – jelen kötet már a módosított rendelkezések magyarázatát tartalmazza.
Ennek a kézikönyvnek a tartalma elérhető kapcsos szerkezetű kommentárként is (A közigazgatási eljárás szabályai I. kötete), a két kiadvány teljes mértékben megegyezik, a kapcsos kommentárt azonban a Kiadó előfizetés keretében a jövőben rendszeresen aktualizálja.
A közigazgatási perrendtartás magyarázata
A közigazgatási eljárás szabályai II.
Szerzők: Horváth E. Írisz; Kalas Tibor; Kárpáti Magdolna; Kurucz Krisztina; Marosi Ildikó; Márton Gizella; Mudráné Láng Erzsébet; Petrik Ferenc; Rothermel Erika; Tóth Kincső
Lektorok: Dán Judit; Naszladi Georgina
A közigazgatási per 2018-tól többé már nem egy különleges eljárás a polgári perek rendszerében, kikerül ugyanis a Pp.-ből, és külön kódexben kerül szabályozásra. A közigazgatási perrendtartásról szóló 2017. évi I. törvény, rövidítve a „Kp.”, létrehozza a közigazgatási perjog önálló és egyedi szabályrendszerét, eközben új fogalmi rendszert és új jogintézményeket vezet be. A Kp. alkalmazására való felkészülést kívánja segíteni ez a kötet, mely az újdonságok ismertetése mellett a korábbi joggyakorlat esetleges további alkalmazhatóságára is kitér.
A kommentár szerzői csapatának gerincét a Kúria közigazgatási bírái alkotják (köztük a Közigazgatási-Munkaügyi Kollégium vezetője), kiegészülve egy közigazgatási jogász alkotmánybíróval és egy egyetemi oktatóval. A kötet szerkesztője jogtudós, nyugalmazott legfelsőbb bírósági kollégiumvezető, lektorai pedig a Kúria főtanácsadói.
A Kp.-t még hatálybalépése előtt, továbbá a kapcsolódó jogszabályokat módosította a 2017. május 16-án elfogadott 2017. évi L. törvény – jelen kötet már a módosított rendelkezések magyarázatát tartalmazza.
Ennek a kézikönyvnek a tartalma elérhető kapcsos szerkezetű kommentárként is (A közigazgatási eljárás szabályai II. kötete), a két kiadvány teljes mértékben megegyezik, a kapcsos kommentárt azonban a Kiadó előfizetés keretében a jövőben rendszeresen aktualizálja.
A határokon átnyúló fizetésképtelenségi eljárások
Második, átdolgozott, bővített kiadás
Az új kiadás bemutatja a nem uniós országok határokon átnyúló fizetésképtelenségi eljárásainak elismerési szabályai körében az első kiadás megjelenése óta bekövetkezett változásokat is.
A könyv megértését segítő mellékletek között megtalálható a rendeletek szövege, a kötelező erővel bíró, már ismert „soft law” szabályok fordításai, egyéb útmutatók, valamint – a témában tanulmányokat folytatókra is gondolva – egy példatár a hozzá tartozó megoldásokkal.
A bírósági közvetítésről – Mindenkinek
Kézikönyv a jogviták békés rendezéséhez
Szerzők: Éliás Eszter; Gyengéné Nagy Márta; Jeles Judit; Kiss Károly; Kőrös András; Krémer András
Szerkesztők: Gyengéné Nagy Márta; Kőrös András
Vajon ki ne szeretné, ha házastársával, üzleti partnerével vagy éppen szomszédjával felmerült vitája békésen rendeződnék? Hiszen a jövőben is szót kell érteniük egymással a gyermeknevelésben, a szerződéses kapcsolatban, illetve a békés egymás mellett élés során. Az élet minden területén adódhat olyan helyzet, amely az érintett felek között – akarva, akaratlanul – konfliktushoz vezet. És ha a felek viszonya már úgy elmérgesedett, hogy perben állnak? Akkor sem reménytelen a jogvita mindenki számára kielégítő megoldása, mégpedig saját erejükből, főleg, ha megfelelő szabályok és szakemberek terelik őket a megegyezés irányába. Ezt a célt szolgálja a bírósági közvetítés, amely hazánkban 2012-ben tűnt fel az alternatív vitarendezés palettáján, az addig csupán „civil” megoldásként létező mediáció új lehetőségeként.
Az alkotmányjogi panasz kézikönyve
Szerzők: Bitskey Botond; Bodnár Eszter; Csink Lóránt; Fröhlich Johanna; Köblös Adél; Marosi Ildikó; Gárdos-Orosz Fruzsina; Rajos Krisztina; Sonnevend Pál; Török Bernát
Szerkesztők: Bitskey Botond; Török Bernát
Jelen kötet ahhoz kíván hozzájárulni, hogy a 2012-ben az alapjogvédelem egyik legfontosabb hazai eszközévé vált jogintézmény valóban betölthesse rendeltetését. Ennek érdekében segít eligazodni az alkotmányjogi panasz eljárási szabályai, valamint az indítványok formai és tartalmi követelményei között. Ezek ismerete ugyanis nélkülözhetetlen ahhoz, hogy az indítványozók jogsérelmük orvoslására sikeresen ki tudják használni az alkotmányjogi panaszban rejlő lehetőségeket. A kézikönyv az Alkotmánybíróság elmúlt három évének vonatkozó esetjogát feldolgozva nyújt segítséget olyan alkotmányjogi panaszok elkészítéséhez és benyújtásához, amelyek az Alkotmánybíróság érdemi alapjogi döntésére vezethetnek.
Az új Pp. és a kapcsolódó iránymutatások (Második, aktualizált kiadás)
Az új Pp. a Kúria Konzultációs Testülete és a Civilisztikai Kollégiumvezetők Országos Értekezlete által közzétett állásfoglalásokkal egységes szerkezetben (255 CKOT és 81 KKT állásfoglalással)
Szerkesztők: Both Sándor Ignác; Muzsalyi Róbert; Witzl Petra
Az új polgári perrendtartás (Pp.) megalkotását követően a Civilisztikai Kollégiumvezetők Országos Tanácskozása (CKOT), valamint a Kúria Konzultációs Testülete (KKT) rendszeresen közzétette legfrissebb állásfoglalásait az új kódex nehézségeket jelentő rendelkezéseinek értelmezése, valamint a gyakorlat által felvetett kérdések megválaszolása érdekében.
A közzétett állásfoglalások legitim, hasznos és hatékony, évtizedek óta fontos, a bírói gyakorlatra közvetlen hatással bíró jogértelmezést segítő eszközök. Alkalmazásuk nem kötelező a bíróságok számára, azonban az új polgári perrendtartás 2018. január 1-jével történt hatálybalépésére tekintettel – mivel még elenyésző számú közzétett bírósági határozat született – jelenleg kizárólag ez a két irányadó forrás áll rendelkezésére annak, aki az új Pp. gyakorlati kérdéseire választ kíván kapni.
Fontos kiemelni ugyanakkor, hogy a Bszi. 2020. április 1-jén hatályba lépő módosítása eredményeként a jövőben nem tehetők közzé bírói testületek, bírósági vezetők, illetve bírák tanácskozása nevében olyan jogértelmezési célú állásfoglalások, amelyek meghozatalára a törvény nem ad felhatalmazást. A jövőben tehát ebben a formában már nem jelenhetnek meg a CKOT és KKT állásfoglalásai.
A Pp. jogértelmezési kérdéseit illetően 2017 és 2020 között összesen 255 CKOT- és 81 KKT- – a jövőben is irányadó – állásfoglalást tettek közzé. Olyan könyvet tart a kezében az olvasó, amely áttekinthető módon, szakaszokra bontva tartalmazza az összes elfogadott, továbbra is használható állásfoglalást, ezzel megkönnyítve a mindennapos jogértelmezési kérdések gyors megoldását.
Ára: 7 000 Ft
Adóeljárás Alkotmánybírósági eljárás Büntetőeljárás Előzetes döntéshozatali eljárás Emberi Jogok Európai Bírósága EU-jog Jogeset Jogtudomány Közbeszerzési per Közigazgatási eljárás Közigazgatási per Közjegyzői eljárás Munkaügyi per Polgári eljárás Választottbírósági eljárás Végrehajtás Általános
Copyright © 2022 ORAC Kiadó Kft. | Minden jog fenntartva.